Guilherme Antônio Werlang

**Guilherme Antônio Werlang** M.S.F. (født 5. september 1950 i São Carlos i Santa Catarina i Brasil) er en brasiliansk ordensgeistlig og emeritert katolsk biskop av Lages.
## Liv og virke
### Prest
Guilherme Antônio Werlang sluttet seg til Misjonærene av Den hellige familie (M.S.F.) og ble ordinert til prest den 2. august 1979.
### Biskop av Ipameri
Pave Johannes Paul II utnevnte ham til biskop av Ipameri den 19. mai 1999. Biskopen av Januária, Anselmo Müller M.S.F., ordinerte ham til biskop den 17. juli samme år; medkonsekratorer var Estanislau Amadeu Kreutz, biskop av Santo Ângelo, og Manoel João Francisco, biskop av Chapecó.
### Biskop av Lages
Den 7. februar 2018 utnevnte pave Frans ham til biskop av Lages. Bispedømmet hadde vært vakant siden den 30. november 2016, da paven flyttet biskop Irineu Andreassa O.F.M. derfra til Ituiutaba bispedømme i Minas Gerais. Den 4. februar 2017 var biskop José Nelson Westrupp, emeritert biskop av Santo André i São Paulo, blitt utnevnt til apostolisk administrator, en stilling han hadde frem til biskop Werlangs innsettelse den 17. mars 2018.

I tillegg til den pastorale kommisjonen for sosial og transformativ handling, ledsaget han også kommisjonen for liturgi og bygdepastorale den sentralvestlige region; var medlem av den biskoppelige kommisjon for samfunnsaksjoner for å overvinne fattigdom og sult; var ledsagende biskop for ungdomssektoren i den sentralvestlige region; den biskoppelige kommisjon for reform og bygging av det nasjonale hovedkvarter. Han var også hovedbiskop for den brasilianske konferansen for ordensfolk i Goiás.

Den 3. august 2019 deltok han som talsperson for biskopene som var med på det nasjonale forum for sosialepastorale, som ble holdt fra 30. juli til 2. august 2019. Da uttalte uttalte han seg mot Bolsonaro-administrasjonens innskrenkelse av rettigheter, og oppfordret det brasilianske samfunn til å gjøre motstand. Han kritiserte også nedbyggingen av sosiale tilsynsorganer, elimineringen av råd for offentlig politikk, opprettet ved dekret, og regjeringens opphevelse av den sosiale deltakelsespolitikk, mot eiendomsspekulasjon, og fremhevet farene ved foreslått grunnlovsendring nr. 80/2019, som for tiden var til behandling i det føderale senat, som foreslo å fjerne viktige offentlige sosiale funksjoner.

Han ble president i arbeidsgruppen for *Pakten for livet og for Brasil*, en avtale som den 7. april 2020 ble signert mellom Den brasilianske bispekonferanse, den brasilianske advokatforening (OAB), Arns-kommisjonen, det brasilianske vitenskapsakademi, den brasilianske presseforening og det brasilianske selskap for vitenskapens fremme, for å kreve at den brasilianske staten vedtok umiddelbar politikk for å bekjempe covid-19-pandemien, for å garantere befolkningens helse og bevare økonomien, med sysselsetting, arbeid og inntekt.

Han trakk seg tilbake fra ditt embede den 5. november 2025.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Carlo Chiarlo (1881-1964) *1928
* Kardinal Alfredo Vicente Scherer (1903-1996) *1947
* Biskop Alberto Frederico Etges (1910-1996) *1959 
* Biskop Anselmo Müller M.S.F. (1932-2011) *1984
* Biskop * Guilherme Antônio Werlang* M.S.F. (1946- ) *2008

## Referanser